CELEX: 31973R0776
Language: mt
Date: 1973-03-20 00:00:00
Title: Regolament (KEE) Nru 776/73 tal-Kummissjoni tal-20 ta’ Marzu 1973 dwar ir-reġistrazzjoni ta’ kuntratti u komunikati ta’ informazzjoni għal dak li jirrigwarda l-hops

Avviż Legali Importanti

|

31973R0776

Official Journal L 074 , 22/03/1973 P. 0014 - 0015 Finnish special edition: Chapter 3 Volume 5 P. 0112  Greek special edition: Chapter 03 Volume 9 P. 0087  Swedish special edition: Chapter 3 Volume 5 P. 0112  Spanish special edition: Chapter 03 Volume 6 P. 0227  Portuguese special edition Chapter 03 Volume 6 P. 0227 

		Ir-Regolament (KEE) Nru 776/73 Tal-Kummissjonita’ l-20 ta’ Marzu 1973dwar ir-reġistrazzjoni ta’ kuntratti u komunikati ta’ informazzjoni għal dak li jirrigwarda l-hopsIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat ir-Regolament tal-Kunsill (KEE) Nru 1696/71 tas-26 ta’ Lulju 1971 dwar organizzazzjoni komuni tas-suq tal-hops [1], u partikolarment Artikolu 6(5) u Artikolu 18 tiegħu,Filwaqt li Artikolu 6 tar-Regolament (KEE) Nru 1696/71 jeħtieġ li l-kuntratti kollha ta’ forniment tal-hops prodotti fil-Komunità li huma konklużi bejn produttur u assoċjazzjoni ta’ produtturi u xerrej, ikunu reġistrati; filwaqt li għal daqshekk huwa neċessarju għall-Istati Membri li jagħmlu arranġamenti għar-reġistrazzjoni ta’ kuntratti ta’ dan it-tip;Filwaqt li, sabiex tiġi faċilitata r-reġistrazzjoni ta’ kuntratti konklużi bil-quddiem huwa neċessarju li jiġi provdut illi dawn għandhom ikunu konklużi bil-miktub u komunikati lill-korp nominat minn kull Stat Membru;Filwaqt li, fil-każ ta’ kuntratti mhux konklużi bil-quddiem huwa suffiċjenti, fl-assenza ta’ dokumenti oħra li jevidenzjaw dan, illi jkunu reġistrati a bażi ta’ kopji tal-fatturi riċevuti tal-konsenji li jkunu saru;Filwaqt li jista’ jseħħ li l-konsenji li jkunu saru taħt kuntratti konklużi bil-quddiem ma jkunux jaqblu, partikolarment fl-ammont, mad-dispożizzjonijiet miftehma; filwaqt li għaldaqstant huwa neċessarju, sabiex ikun hemm dettalji preċiżi tat-tpoġġija fis-suq tal-hops, illi dawn il-konsenji wkoll ikunu reġistrati;Filwaqt li l-arranġamenti ta’ reġistrazzjoni għandhom ikunu applikati għall-ewwel darba lill-kuntratti kollha fir-rigward tal-ħsad tal-1973, inkluż il-kuntratti konklużi bil-quddiem f’data aktar bikrija;Filwaqt li sabiex tiġi ffaċilitata l-preparazzjoni tar-rapport annwu fuq is-sitwazzjoni li tirrigwarda l-produzzjoni u t-tpoġġija fis-suq tal-hops imsemmija f’Artikolu 11 tar-Regolament (KEE) Nru 1696/71 huwa neċessarju li l-Istati Membri għandhom jikkomunikaw l-informazzjoni rilevanti lill-Kummissjoni, inkluż partikolarment dik skond Artikolu 1 tar-Regolament tal-Kummissjoni (KEE) Nru 1350/72 tat-28 ta’ Ġunju 1972 dwar ir-regoli għall-għoti ta’ għajnuna lill-produtturi tal-hops [2];Filwaqt li l-miżuri li jirriżultaw minn dan ir-Regolament huma konformi mal-Opinjoni tal-Kumitat ta’ Ġestjoni tal-Hops;ADOTTAT DAN IR-REGOLAMENT:Artikolu 1L-Istati Membri produtturi jridu jagħmlu ftehim għar-reġistrazzjoni ta’ kuntratti għall-forniment ta’ hops, konklużi bejn produttur jew grupp ta’ produtturi rikonoxxut u xerrej. Tali reġistrazzjoni tapplika biss għall-kuntratti fir-rigward ta’ hops maħsuda fl-Istat Membru kkonċernat.Artikolu 2Kuntratti konklużi bil-quddiem iridu jkunu konklużi bil-miktub. Trid tiġi komunikata mill-produttur jew grupp ta’ produtturi rikonoxxut, kopja ta’ kull kuntratt konkluż bil-quddiem lill-korpi nominati minn kull Stat Membru sabiex jiġu reġistrati kuntratti, fi żmien xahar mill-konklużjoni tiegħu.Artikolu 3Il-korp imsemmi f’Artikolu 2 irid jirreġistra l-konsenji kollha li saru, u waqt li jsir dan, irid jiddistingwi bejn kuntratti konklużi bil-quddiem u kuntratti li m’humiex finalizzati f’dan il-mod. Reġistrazzjoni ssir a bażi ta’ kopja tal-fattura rċevuta li trid tiġi komunikata mill-bejjiegħ lill-korp imsemmi. Il-bejjiegħ jista’ jikkomunika dawn il-kopji jew kif u meta jsiru l-konsenji jew kollha flimkien, però jrid fi kwalunkwe każ jikkomunikhom sal-15 ta’ Marzu.Artikolu 4Kull Stat Membru jrid jikkomunika lill-Kummissjoni sal-31 ta’ Marzu u għall-ewwel darba sal-31 ta’ Marzu 1974 l-informazzjoni segwenti għal kull reġjun rikonoxxut ta’ produzzjoni u għal kull varjetà:(a) għall-ħsad tas-sena kurrenti tal-kalendarju u għal kull ħsad sussegwenti:- l-ammonti ta’ hops li huma s-suġġett tal-kuntratti konklużi bil-quddiem;- il-prezz medju għal kull 50 kilogramma;(b) għall-konsenji kollha li saru in konnessjoni mal-ħsad tas-sena kalendarja preċedenti, waqt li ssir distinzjoni bejn kuntratti kolklużi bil-quddiem u kuntratti li ma ġewx kolklużi f’dan il-mod:- l-ammonti ta’ hops konsenjati;- il-prezzijiet medji għal kull 50 kilogramma.Artikolu 5Ir-reġistrazzjoni ta’ kuntratti tapplika għall-ewwel darba għall-kuntratti kollha ghal dak li jirrigwarda l-ħsad tal-1973.Artikolu 6Kull Stat Membru jrid jikkomunika lill-Kummissjoni sa mhux aktar tard mill-31 ta’ Marzu ta’ kull sena għal kull reġjun rikonoxxut ta’ produzzjoni u kull varjetà:(a) l-erja totali miżrugħa (f’ettari) dikjarat taħt Artikolu 1 tar-Regolament (KEE) Nru 1350/72;(b) l-ammonti maħsuda.Artikolu 7Dan ir-Regolament jidħol fis-seħħ l-għada tal-pubblikazzjoni tiegħu fil-Ġurnal Uffiċjali tal-Komunitajiet Ewropej.Dan ir-Regolament jorbot fl-intier tiegħu u japplika direttament fl-Istati Membri kollha.Magħmul fi Brussell fl-20 ta’ Marzu 1973.Għall-KummissjoniFrançois-Xavier OrtoliIl-President[1] ĠU Nru L 175, ta’ l-4.8.1971, p. 1.[2] ĠU Nru L 148, tat-30.6.1972, p. 11.--------------------------------------------------